વિધાનસભાની ચૂંટણીમાં અપક્ષોને માત્ર અઢી ટકા મતો મળ્યા, જ્યારે આ વખતે પંચાયતોની ચૂંટણીમાં તેમને સીધા જ 20.4 ટકા મતો મળ્યા છે. નાની ચૂંટણીમાં અપક્ષોને વધારે મતો મળે, પણ આટલા બધા ના મળે. કદી મળ્યા પણ નથી અને તેથી સૌનું ધ્યાન ખેંચાયું છે. તેની સામે ભાજપના મતોમાં 9 ટકાનો ઘટાડો થયો છે. ગત માર્ચમાં થયેલી ચૂંટણીમાં 39.7 ટકા મતો મળ્યા હતા, તે સ્થાનિક ચૂંટણીમાં ઘટીને 30.8 ટકા થઈ ગયા છે. લોકસભા જેવું જ થયું અને ફક્ત 30 ટકા મતો સાથે ભાજપે ત્રણ ચતુર્થાંશ બેઠકો મેળવી લીધી. ભાજપને 9 ટકા મતોનું નુકસાન થયું તેની સાથે એસપીને ફક્ત ત્રણ ટકાનું નુકસાન થયું છે (21.8માંથી ઘટીને 18), જ્યારે બીએસપીને ચાર ટકાનું (22.2માંથી 18) નુકસાન થયું છે. કોંગ્રેસના મતો 6.2 ટકામાંથી વધીને 10 ટકા થયા પણ તેની કોઈ નોંધ લેવાઈ નથી.